text: Sønderborg klar med 385 nye parkeringspladser
  31 oktober 2017 kl. 12.48
  Sønderborgs nye P-hus på havnen står klar med 385 parkeringspladser til biler og tages i brug onsdag eftermiddag.
  
  Det har taget godt et år at opføre. Tidsmæssigt er alt gået efter planen.
  P-huset har faktisk stået færdigt et par måneder, men har ikke kunne tages i brug før nu, da tilkørslen har været lukket på grund af den øvrige store byggeaktivitet på havnearealerne i Sønderborg.
  Onsdag eftermiddag blev pladserne givet fri til bilisterne. 
  Det skete efter en officiel indvielse med borgmestertale, grillpølser og forfriskninger til alle, inden en parade af oldtimer-biler som de første vil indtog parkeringsbåsene. 
  P-huset er blot en lille del af en stor investering i et løft af havneområdet i Sønderborg med et ny multikulturhus til 100 millioner og nye attraktive lejligheder i tre højhuse. Det er alt sammen en del af en masterplan for Sønderborg Havn, som den verdensberømte New York-arkitekt Frank Gehry står bag.
  
  